Pukkilan pappila

Pukkilan pappila () on Uudellamaalla Pukkilan kunnassa sijaitseva pappila eli papin tai kirkkoherran virka-asunto. Vuonna 1785 valmistuneen pappilan omistaa Pukkilan seurakunta. Pappilassa sijaitsee seurakunnan toimitiloja, kuten kirkkoherranvirasto ja taloustoimisto. Lisäksi pappilan tiloja vuokrataan juhlatiloiksi.

Tyylisuunnaltaan Pukkilan pappila edustaa kustavilaista tyyliä. Pukkilan ensimmäinen pappila valmistui 1702. Nykyinen pappila on järjestyksessä toinen, ja se on kunnostettu vuonna 2010. Pappilan ympärillä on omenapuutarha.

Lähteet 

Pukkilan rakennukset ja rakennelmat
Suomen 1700-luvulla rakennetut rakennukset ja rakennelmat
Suomen pappilat